b'\n_START_ARTICLE_\nDolgokrili netopir\n_START_SECTION_\nOpis\n_START_PARAGRAPH_\nOdrasel dolgokrili netopir meri v dol\xc5\xbeino od 5 do 6,25\xc2\xa0cm, razpon prhuti ima med 30 in 34\xc2\xa0cm, tehta pa med 9 in 16 grami. Ko\xc5\xbeuh je na hrbtu sive ali sivorjave barve, trebuh pa je siv. uhlji so kratki, zaobljeni in sive barve._NEWLINE_Dolgokrili netopir je vrsta netopirjev, ki se zdru\xc5\xbeuje v velike kolonije od nekaj osebkov, pa do ve\xc4\x8d milijonskih jat. Obi\xc4\x8dajno se \xc4\x8dez dan te kolonije zadr\xc5\xbeujejo v podzemnih jamah, rudnikih, tunelih in opu\xc5\xa1\xc4\x8denih stavbah. Obi\xc4\x8dajno se zdru\xc5\xbeijo v delih, kjer se jama zvonasto oblikuje, saj se na takih krajih toplota, ustvarjena s telesi najbolje razporedi. Na takih krajih tudi hibernirajo preko zime. Poleg tega je za to vrsto zna\xc4\x8dilno migriranje, ki se lahko zgodi ve\xc4\x8dkrat na leto. Najdalj\xc5\xa1a zabele\xc5\xbeena migracija kolonije dolgokrilih netopirjev je bila 833\xc2\xa0km.\n_START_SECTION_\nEholociranje\n_START_PARAGRAPH_\nDolgokrili netopir se prehranjuje prete\xc5\xbeno z lete\xc4\x8dimi no\xc4\x8dnimi insekti, ki jih lovi s pomo\xc4\x8djo eholociranja s pomo\xc4\x8djo frekvenc od 52 do 58\xc2\xa0kHz. Letijo lahko s hitrostjo od 50 do 55\xc2\xa0km/h in so tako najhitreje lete\xc4\x8di netopirji v Evropi.\n_START_SECTION_\nOgro\xc5\xbeenost\n_START_PARAGRAPH_\nDolgokrili netopir postaja ogro\xc5\xbeena vrsta, saj so znanstveniki v zadnjem \xc4\x8dasu opazili porast nepojasnjenih smrti teh netopirjev. Eden od vzrokov naj bi bila ogro\xc5\xbeenost naravnih prebivali\xc5\xa1\xc4\x8d ter uporaba pesticidov. V truplih poginulih netopirjev so ponekod na\xc5\xa1li tudi sledove pesticida DDT (Dikloro-Difenil-Trikloroetan).'